چین تیجارت ناظیرلیگین‌دن ائدیلن آچیقلامادا، "آمریکانین اؤلکه ایچی و اولوسلار آراسی اعتراضلارا باخمایا‌راق 24 سپتامبردا 200 میلیارد دو‌لار مبلغین‌دکی چین گؤکنلی محصول‌لارا یوزده 10 وئرگی تطبیق اولوناجاغی و علاوه تدبیرلر قبول ائدجگینی اعلان ائتدیگی" خاطیرلادیلا‌راق،
بو وضعیت‌دن درین تأسف ائدیریک. اؤز قانونی حاق و ماراق‌لاریمیز ایله اولوسلار آراسی آزاد تیجارت رژیمینی قوروماق اوچون بو وضعیته هم زامان‌لی قارشی‌لیق وئرمک مجبوریتینده قالاجاغیق." ایفاده‌لری ایستیفاده ائدیلدی.
آمریکانین علاوه گؤمروک وئرگیلرینده ایصرار ائتمه‌سی‌نین ایکی طرفین موذاکیره‌لرینه یئنی غیری-معین‌لیک‌لر گتیردیگینه دقت چکن آچیقلامادا، "آمریکایا بو جور حرکت‌لری‌نین پیس نتیجه‌لره یول آچما احتیمالی‌نین فرقینده اولماسی" چاغیریشی ائدیلیب.
بیاناتدا همچینین واشینگتون رهبرلیگی‌نین علاوه گؤمروک وئرگی‌سی موضوعسون‌داکی عمل‌لرینی ایناندیریجی واسطه‌لرله زامانیندا اصلاح اولونماسی‌نین گؤزلندیگی قئید ائدیلیب.
آمریکادان گون عرضینده ائدیلن آچیقلامادا، باشقان دونالد ترامپین، آمریکا تیجارت نماینده‌لیگینه (USTR)، چینه قارشی ایکینجی گؤمروک وئرگی پاکتینی حیاتا کئچیرمک تاپشیریغی وئردیگی بیلدیریلمیشدی.
ترامپ، سؤزقونوسو تعلیماتدا تخمینن 200 میلیارد دو‌لارلیق محصولو ماراقلان‌دیران وئرگی‌لرین 24 سپتامبردا ایجرایه قویولاجاغی و ایل سونونا قدر یوزده 10 سویه‌سینده قالاجاغینی بیل‌دیره‌رک، 1 ژانویه 2019‌دان اعتباراً ده یوزده 25ه یوکسله'جگینی ایفاده ائتمیشدی.
